मंत्रालय समय-समय पर विशिष्‍ट क्षेत्रों में भारतीय प्रवासियों के साथ जुड़ने, सरकार की नीतियों और कार्यक्रमों से उन्‍हें अवगत कराने, भारत के विकास और उन्‍नति में उनका योगदान सुकर करने और उनकी समस्‍याओं का समाधान करने के लिए भारत के बाहर समय-समय पर क्षेत्रीय प्रवासी भारतीय दिवस आयोजित करता है। आठवें क्षेत्रीय प्रवासी दिवस अधिवेशन का आयोजन 16 से 18 अक्‍तूबर, 2014 को लंदन में हुआ जिसमें विदेश मंत्री ने प्रतिनिधिमंडल की अगुवाई की। नौवां क्षेत्रीय प्रवासी भारतीय दिवस अधिवेशन14-15 नवंबर, 2015 को लॉस एंजेल्‍स/केलिफोर्निया (अमेरिका) में हुआ जिसमें जनरल वी.के. सिंह, विदेश राज्‍यमंत्री ने प्रतिनिधिमंडल की अगुवाई की।